《谢姜明德学录见医膏肓痼疾二首 其一》
元代·叶颙

少年曾读活人书，壮岁能为死马医。学究岐黄惟我许，术参卢扁少人知。

鼎中九转丹垂就，肘后千金世莫窥。旧有烟霞泉石痼，饮君一七顿成诗。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。